hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նոր օմբուդսմենը ՍԴ-ում պաշտպանելու է Թաթոյանի տեսակետները. Քրիստինե Գրիգորյանը՝ փորձության առաջ | Forrights.am
ՄԻՊ աթոռը զբաղեցնող գործիչը նախ և առաջ պետք է անհատականություն լինի, սկզբունքային իր դիրքորոշումներում, այնինչ  Քրիստինե Գրիգորյանի դիրքորոշումը ծանր վիրավորանքի  քրեականացման հարցում հակասական է:
Սահմանադրական դատարանը ՄԻՊ դիմումը պատրաստվում է  քննել մարտի 22-ին, գրավոր ընթացակարգով:
Ըստ այդ հոդվածի, անձին ծանր վիրավորանք հասցնելը՝ նույնն է, թե հայհոյելը կամ նրա արժանապատվությունն այլ ծայրահեղ անպարկեշտ եղանակով վիրավորելը, կարող է պատժվել 100 հազարից մինչեւ կես միլիոն դրամի տուգանքով, վերոնշյալ արարքը կամ անձի վերաբերյալ ծանր վիրավորանք պարունակող նյութեր տարածելը, որը կատարվել է հրապարակային եղանակով կամ էլ անձի հանրային գործունեությամբ պայմանավորված, պատժվում է 500 հազարից մինչեւ 1 մլն դրամի տուգանքով, իսկ եթե այս գործողությունները նույն անձի նկատմամբ պարբերաբար են կատարվել, ապա տուգանքը կազմում է 1-3 մլն դրամ, կամ նախատեսվում է կալանք՝ 1-3 ամիս ժամկետով։
Քրեական և Քրեական դատավարության օրենսգրքերում փոփոխություններ կատարելու նախագծերի փաթեթը, որով առաջարկվում էր տուգանք սահմանել ծանր վիրավորանք հասցնելու` հայհոյելու կամ անձի արժանապատվությունն այլ՝ ծայրահեղ անպարկեշտ եղանակով վիրավորելու դեպքում,  ընդունվել էր անցյալ տարվա օգոստոսին:
Նա անթույլատրելի էր համարել նախագծի ընդունումն ԱԺ-ի արտահերթ նստաշրջանում՝ առանց հանրային ու մասնագիտական լայն քննարկումների:
Եւ այսպես, մարտի 22-ին Հայաստանի նոր օմբուդսմեն, արդարադատության նախկին փոխնախարար Քրիստինե Գրիգորյանը դեմ է արտահայտվելու դրույթներին, որոնք մի քանի ամիս առաջ պաշտպանել է:
Հուլիսին, երբ «իմքայլական» պատգամավորները ԱԺ-ում ռոմանտիկ կանխատեսումներ էին անում, թե այս օրենքի շնորհիվ հայհոյանքը կվերանա հայ հասարակությունից, արդարադատության  փոխնախարար Քրիստինե Գրիգորյանը, ներկայացնելով կառավարության դիրքորոշումը, իր ելույթում  նշում էր, որ օրենքների նոր փաթեթը լրագրողների, քաղաքացիական, իրավապաշտպան հասարակության համար ապահովում է բարձր պաշտպանություն:
Առաջին ձերբակալվածը «հայհոյանքի» հոդվածով դեկտեմբերի 14-ին  «Քաղաքացիական գիտակցություն» ՀԿ-ի նախագահ Նարեկ Սամսոնյանն էր: Նրա դեմ հաղորդում է ներկայացրել «Լուսավոր Հայաստան» կուսակցության անդամ Դավիթ Խաժակյանը։
Մարտի 18-ին կառավարությունում լրագրողների հարցին պատասխանելով Քրիստինե Գրիգորյանն ասել է, որ չի պատրաստվում հետ վերցնել Թաթոյանի դիմումը ՍԴ:
Այդ դեպքում ինչպե՞ս է Քրիստինե Գրիգորյանը պաշտպանելու ՍԴ-ում մի դիրքորոշում, որին դեմ է եղել անցյալ տարի: Բոլորին հետաքրքրող հարցին ՄԻՊ-ը պատասխանել է.
«Ըստ մեր օրենսդրության, կառավարությունը ներկայացրել է իր դիրքորոշումը։ Եվ կառավարության տեսակետը ներկայացրել եմ ես, որպես հարակից զեկուցող… Ունենք ոչ միանշանակ ընկալում և ունենք պրակտիկայի հետ խնդիրներ», — ասել է ՄԻՊ-ը։
Ստացվում է, արդարադատության նախկին փոխնախարարը ներկայացրել է ոչ թե իր, այլ կառավարության դիրքորոշումը, կամ էլ չի հայտնել այն, լինելով բարձր պաշտոնյա:
«Ես կարող եմ հասկանալ Քրիստինե Գրիգորյանին հիմա, բայց ի նձ համար անհասկանալի է նրա այն ժամանակվա դիրքորոշումը: Եթե անձը չի դավաճանում օրենսդրւթյանը, նա կարող է դիրքորոշոմը փոխել, այսինք՝ նա կամ պետք է դուրս գար կառավարությունից, եթե համաձայն չէր, կամ՝ եթե մնում էր փոխնախարար,  պաշտպաներ կառավարության դիրքորոշումը», — մեկնաբանում է ՀՀ առաջին օմբուդսմեն Լարիսա Ալավերդյանը:
Ինչպե՞ս սա կգնահատեք հակասությունը նախկին և ներկա Քրիստինեի տեսակետներում, արդյո՞ք չկա այստեղ շահերի բախում,  ի՞նչ պետք է անի նոր օմբուդսմենը հակասությունից խուսափելու համար:
Forrights.am-ը հարցուղղեց սահմանադրագետ Վարդան Այվազյանին:
«Բոլոր դեպքերում որպես նոր օմբուդսմեն նա կարող էր դիմումը հետ վերցնել: Բայց նա պաշտպանելու է Թաթոյանի դիմումը: Եթե նա դիմումը հետ չի վերցնում, գրավոր ընթացակարգում գործը քննվում է արդեն ներկայացված հիմնավորումների շրջանակում: Նոր ՄԻՊ-ը այդտեղ այսպես ասած՝ տեխնիկական դեր է կատարում »:
Իրավագետ, փաստաբան Արա Ղազարյանին  հարցրեցինք, թե ինչ կանխատեսում ունի, ի՞նչ կորոշի ՍԴ-ն:
«Չեմ կարծում, որ ՍԴ-ն հակասահմանադրական կճանաչի 137.1 հոդվածը: Ուղղակի որոշ դիրքորոշումներ կարտահայտի, թե ինչպես դա պետք է կիրառել: Մոտավորապես որոշում  կընդունի, որ ինքնին ծանր վիրավորանքի քրեականացումը հակասահմանադրական չէ, բայց որ այն պետք է խիստ համաչափորեն կիրառվի: Այսինքն՝ շեշտը դնի պրակտիկայի վրա, ոչ թե օրենսդրական ձևակերպման», — ասաց Արա Ղազարյանը:
Ըստ նրա,  շահերի բախում չի լինի, որովհետև քննությունն ընթանալու է գրավոր կարգով. «Փաստաթուղթն արդեն ներկայացվել է,  բայց դատարանը կարող է որոշել ու  անցնել բանավոր ընթացակարգի: Դա հնարավոր է», — նշեց Ղազարյանը:
Այդ դեպքում քննությունը կարող է տևել ավելի երկար, օրինակ, մի քանի օր: Եւ հնարավոր է, ՍԴ դատավորները Քրիստինե Գրիգորյանին հարց ուղղեն, թե ինչո՞ւ է նախկինում նա հակառակ տեսակետը ներկայացրել:
Ամեն դեպքում, այս քննությունը մեծ փորձություն է  նոր օմբուդսմենի վարկանիշի համար, որն այս պահին էլ այնքան բարձր չէ:
Նախորդ նյութըՀՀ-ում զոհված զինծառայողների և քաղաքացիական անձանց ընդհանուր թվաքանակը կազմում է 3822, անհայտ է 208 մարդու գտնվելու վայրը
Հաջորդ նյութըԱդրբեջանի կողմից մեզ փոխանցված առաջարկներում մեծ հաշվով անընդունելի ոչինչ չկա․ Արարատ Միրզոյան
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.